น.พ.สุรพงษ์ กล่าวอีกว่า ก่อนที่รัฐบาลจะชี้ถึงความไม่ถูกต้องของฝ่ายอื่น รัฐบาลได้ชี้ประเด็นเรื่องผู้มีบารมีนอกรัฐธรรมนูญ คือใคร การแถลงของนายกฯ เมื่อวานนี้(5 ก.ค.) ชัดเจนว่า ที่มีการพาดพิงถึงพระมหากษัตริย์เป็นสิ่งไม่บังควร และนายกฯ พูดชัดเจนว่าผู้มีบารมีนอกรัฐธรรมนูญก็คือผู้ประสงค์เป็นนายกรัฐมนตรีพระราชทานซึ่งก็คือสามัญชน และอยู่ในองค์กรนอกรัฐธรรมนูญ แต่ที่ไม่สามารถระบุได้ว่าเป็นบุคคลหรือกลุ่มใดนั้น เนื่องจากรัฐบาลเป็นผู้รักษากฎหมาย ฉะนั้น การจะไประบุโดยไม่มีหลักฐานรัดกุมแน่น ย่อมไม่เป็นที่สมควรการกล่าวของนายกฯ กับผู้บริหารระดับสูง ผู้ว่าราชการจังหวัด เป็นการกล่าวเพื่อให้คำนึงว่า ให้ระมัดระวังพฤติการณ์อย่างนี้ เพื่อไม่ให้เกิดความเสียหาย ต่อการบริหารราชการแผ่นดิน เหมือนกับการกล่าวเตือนเรื่องการก่อความไม่สงบ การวางระเบิด ต้องมีการระมัดระวังอย่างไร ระวังกลุ่มคนกลุ่มใด แต่ก็เป็นการดำเนินการในทางสายข่าว ไม่สามารถระบุเป็นตัวตนได้ ตราบใดที่ไม่มีหลักฐาน
รัฐบาลของไทยได้ชี้เรื่องใดเป็นสิ่งไม่บังควร 
ผู้มีบารมีนอกรัฐธรรมนูญ